OpenLLM-France/wikimedia huggingface dataset:
# Copa de Campions de la Lliga juvenil de futbol

La Copa de Campions de la Lliga juvenil de futbol és una competició de futbol que es disputa a Espanya i que enfronta als equips campions de la Divisió d'honor juvenil de futbol. Aquest sistema de competició s'instaura l'any 1996 substitueix l'antiga Lliga juvenil, convertint-se en la màxima categoria de futbol juvenil.

## Historial de la Lliga de juvenils
### Copa de Campions

| Temporada | Campió | Subcampió | Resultat | Incidències |
| 2009-2010 | Reial Madrid | València CF | 3-1 |
| 2008-2009 | FC Barcelona | Celta de Vigo | 2-0 |
| 2007-2008 | RCD Espanyol | Vila-real CF | 2-1 |
| 2006-2007 | València CF | Reial Madrid | 3-1 |
| 2005-2006 | Reial Madrid | Reial Valladolid | 1-0 |
| 2004-2005 | FC Barcelona | Sporting de Gijón | 3-1 |
| 2003-2004 | Sporting de Gijón | RCD Espanyol | 0-0 | Penaltis (4-1) |
| 2002-2003 | Màlaga CF | RCD Espanyol | |
| 2001-2002 | Atlètic de Madrid | Reial Saragossa | 3-0 |
| 2000-2001 | CA Osasuna | Atlètic de Madrid | 1-0 |
| 1999-2000 | Reial Madrid | FC Barcelona | 4-2 |
| 1998-1999 | Reial Societat | Sevilla FC | 0-0 | Penaltis |
| 1997-1998 | Reial Societat | València CF | 2-1 |
| 1996-1997 | Reial Madrid | Sevilla FC | 2-0 |
| 1995-1996 | Deportivo | Reial Madrid | 2-1 |
| 1994-1995 | Reial Madrid | Sevilla FC | 4-1 |

### Antiga Lliga de Divisió d'honor sub-19

| Temporada | Campió | Subcampió |
| 1994-1995 | Sevilla FC | FC Barcelona |
| 1993-1994 | FC Barcelona | València CF |
| 1992-1993 | Reial Madrid | Reial Valladolid |
| 1991-1992 | Athletic Club | Reial Madrid |
| 1990-1991 | Sevilla FC | FC Barcelona |
| 1989-1990 | Reial Madrid | Reial Betis |
| 1988-1989 | Athletic Club | CA Osasuna |
| 1987-1988 | Reial Madrid | FC Barcelona |
| 1986-1987 | Reial Madrid | FC Barcelona |
# Soiuz 30

Soiuz 30 (rus: Союз 30, Unió 30) va ser un vol espacial tripulat de la Unió Soviètica en 1978 a l'estació espacial Saliut 6. Va ser la sisena missió i el cinquè acoblament amb èxit a l'estructura orbitadora. La tripulació del Soiuz 30 va ser la primera a visitar la tripulació resident de llarga duració que van arribar amb la Soiuz 29.
Soiuz 30 va transportar Piotr Klimuk i Mirosław Hermaszewski, el primer cosmonauta polonès, a l'espai.

## Tripulació

| Posició | Cosmonauta | Cosmonauta |
| Comandant | Piotr Klimuk EP-3 Tercer vol espacial | Piotr Klimuk EP-3 Tercer vol espacial |
| Cosmonauta d'investigació | Mirosław Hermaszewski, IK EP-3 Primer vol espacial | Mirosław Hermaszewski, IK EP-3 Primer vol espacial |

### Tripulació de reserva

| Posició | Cosmonauta | Cosmonauta |
| Comandant | Valeri Kubàssov | Valeri Kubàssov |
| Enginyer de vol | Zenon Jankowski, IK | Zenon Jankowski, IK |

## Paràmetres de la missió

* Massa: 6800 kg
* Perigeu: 197,6 km
* Apogeu: 261,3 km
* Inclinació: 51,66°
* Període: 88,83 minuts

## Referències

* ↑ L'informe de la missió és disponible aquí: http://www.spacefacts.de/mission/english/soyuz-30.htm
# Stumpffia pygmaea

Stumpffia pygmaea és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Vences, M. & Andreone, F. 2004. Stumpffia pygmaea. Llista Vermella d'Espècies Amenaçades de la UICN 2006. Consulta: 5 d'abril del 2008.
# Josep Maria Mascias Òdena

Josep Maria Mascias Òdena (Reus, 1 de novembre de 1841 - París 1908(?)) va ser un comerciant i financer català.
S'embarcà cap a l'Argentina amb 17 anys per anar a provar fortuna i s'instal·là a Buenos Aires. Per les recomanacions que portava del seu pare i d'amics reusencs, va entrar a treballar al Banco Provincial de Buenos Aires. Va fundar diverses empreses i negocis, com La Industrial Paraguaya, que exportava planta de mate i proveïa al Paraguai, Uruguai i l'Argentina. Va ser director del Banco Inmobiliario de Buenos Aires i president de la seva comissió de descomptes. Va ser en diverses ocasions síndic de comerç. Va fundar la colònia Saavedra, a uns 10 kilòmetres de Buenos Aires. Es casà amb Margarita Mac Dougall, filla d'un magnat escocès. Va ajudar a l'hospital espanyol de Buenos Aires i a diversos emigrants. Retirat de la vida activa, s'instal·là a París el 1905, on morí.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 437.

## Enllaços externs

* «Josep Maria Mascias Òdena». Gran Enciclopèdia Catalana. Barcelona: Grup Enciclopèdia Catalana.
# Volta a Múrcia 2020

La Volta a Múrcia 2020, 40a edició de la Volta a Múrcia, es disputà entre el 14 i el 15 de febrer de 2020. La cursa es dividí en dues etapes i formà part del calendari UCI Europa Tour 2020 dins la categoria 2.1.
El vencedor final fou el belga Xandro Meurisse (Circus-Wanty Gobert), que fou acompanyat al podi per Josef Černý (CCC Team) i Lennard Kämna (Bora-Hansgrohe).

## Equips participants

En la cursa hi van prendre part 18 equips

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 14 de feb | Los Alcázares – Caravaca de la Cruz | etapa accidentada | 177,6 | Xandro Meurisse | Xandro Meurisse |
| 2a etapa | 15 de feb | Santomera – Múrcia | etapa de mitja muntanya | 179,6 | Luis León Sánchez Gil | Xandro Meurisse |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :

## Classificació general

Font: ProCyclingStats :

### Classificacions secundàries
#### Classificació per equips
## Evolució de les classificacins

| Etapa | Vencedor | Classificació general | Classificació de la muntanya | Classificació per punts | Classificació de les metes volants | Classificació per equips |
| 1 | Xandro Meurisse | Xandro Meurisse | Nikita Stalnov | Xandro Meurisse | Adam De Vos | Arkéa-Samsic |
| 2 | Luis León Sánchez | Xandro Meurisse | Omar Fraile | Xandro Meurisse | Antonio Jesús Soto | Astana |
| Classificacions finals | Classificacions finals | Xandro Meurisse | Omar Fraile | Xandro Meurisse | Antonio Jesús Soto | Astana |

## Referències

* ↑ Piedrabuena, Celes «Victoria soberbia de Meurisse en Murcia; Enric Mas tiene que abandonar». El Mundo Deportivo, 14-02-2020 [Consulta: 19 febrer 2020].
* ↑ «Meurisse conquista la Vuelta a Murcia y Luis León Sánchez se lleva la etapa en casa». El Mundo Deportivo, 15-02-2020 [Consulta: 19 febrer 2020].

## Enllaços externs

* Web oficial de la Volta a Múrcia Arxivat 2012-02-15 a Wayback Machine.
# Volta a Michoacán

La Volta a Michoacán (oficialment Vuelta Internacional Ciclista Michoacán) és una cursa ciclista per etapes que es disputa a Mèxic. La primera edició es disputà el 2011 i des del 2018 i forma part de l'UCI Amèrica Tour, amb una categoria 2.2.

## Palmarès

| Any | Vencedor | Segon | Tercer |
| 2011 | Víctor Manuel García Estévez | Carlos López González | Francisco Matamoros |
| 2012 | Florencio Ramos | Bernardo Colex | Carlos López González |
| 2013 | Víctor Manuel García Estévez | José Ramón Aguirre | Juan Pablo Magallanes |
| 2014 | Juan Antonio Aguirre | Jairo López | Florencio Ramos |
| 2015 | Ignacio Prado Juárez | Ulises Castillo | José Manuel García Ponce |
| 2017 | Moisés Aldape | José Ramón Aguirre | Héctor Rangel |
| 2018 | Nicolás Paredes Avellaneda | Román Villalobos Solis | Óscar Sánchez Guarín |

## Enllaços externs

* Volta a Michoacán a sitiodeciclismo.net
* Volta a Michoacán a cqranking.com
# Vòlux

Vòlux (Volux) fou un príncep del regne de Mauritània.
Era fill del rei Boccus I. L'esmenta Sal·lusti en el seu relat de la guerra de Jugurta. S'ha suggerit que el nom de la ciutat amaziga de Volúbilis podria derivar del seu.
# Watanabe

Watanabe és el nom dels següents personatges:
* Akira Watanabe, pilot de motocròs
* Hidemaro Watanabe (Prefectura d'Hiroshima, 1924 - 2011), futbolista japonès.
* Kazuma Watanabe (Prefectura de Nagasaki, 1986), futbolista japonès
* Ken Watanabe (Koide, prefectura de Niigata, 1959), actor japonès
* Masashi Watanabe (Prefectura d'Hiroshima, 1936 - 1995), futbolista japonès
* Mitsuo Watanabe (Prefectura de Tochigi, 1953), futbolista japonès.
* Shinichiro Watanabe (1965, Kyoto), escriptor, productor i director d'anime japonès
* Takeshi Watanabe (Prefectura de Shizuoka, 1972), futbolista japonès.
* Yanosuke Watanabe, futbolista japonès.
* Yoshiichi Watanabe (1954), futbolista japonès.
# Waldhof

«Waldhof» té aquests significats:
* Waldhof (Alemanya), barri de la ciutat alemanya de Mannheim.
** SV Waldhof Mannheim, club de futbol de Mannheim.
* Waldhof (Luxemburg), municipi luxemburguès de la comuna de Niederanven.
* Waldhof-Falkenstein, municipi alemany de l'estat de Renània-Palatinat.
# Waldkirch (Sankt Gallen)

Gaiserwald és un municipi del cantó de Sankt Gallen (Suïssa), situat al districte de Sankt Gallen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# White Settlement

White Settlement és una població dels Estats Units a l'estat de Texas. Segons el cens del 2000 tenia 14.831 habitants.

## Demografia

Segons el cens del 2000, White Settlement tenia 14.831 habitants, 5.614 habitatges, i 3.789 famílies. La densitat de població era de 1.175,8 habitants/km².
Dels 5.614 habitatges en un 34,9% hi vivien nens de menys de 18 anys, en un 45,3% hi vivien parelles casades, en un 16,7% dones solteres, i en un 32,5% no eren unitats familiars. En el 26,8% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,3% tenia menys de 18 anys, un 10,3% entre 18 i 24, un 30% entre 25 i 44, un 20% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 89,3 homes.
La renda mediana per habitatge era de 32.598$ i la renda mediana per família de 36.338$. Els homes tenien una renda mediana de 28.363$ mentre que les dones 22.250$. La renda per capita de la població era de 14.440$. Aproximadament l'11,2% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Settlement». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- White Settlement». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Walter Alvarez

Walter Alvarez (nascut el 1940), fill del físic guanyador d'un Premi Nobel de Física Luis Walter Álvarez, és professor del departament de ciències planetàries i de la Terra a la Universitat de Califòrnia, Berkeley.
Ha publicat nombrosos treballs en revistes especialitzades, alguns en col·laboració amb altres destacats especialistes sobre la teoria de l'impacte com a causa de les extincions en massa de finals del Cretaci.
Destaca la seva obra Tyrannosaurus rex i el cràter de la mort, en la qual exposa la seva hipòtesi sobre la desaparició dels dinosaures i d'altres criatures prehistòriques com a conseqüència d'un impacte d'un asteroide contra l'actual península del Yucatán. El 1980 Walter Alvarez i el seu pare junts van proposar aquesta teoria, lligada amb el descobriment d'alts nivells d'iridi en una capa de roca sedimentària.

## Referències

* ↑ «A Science Odyssey: People and Discoveries: Alvarez finds evidence of dinosaur-killing asteroid» (en anglès). pbs.org. [Consulta: 27 abril 2019].

## Enllaços externs

* Web de Walter Álvarez Arxivat 2007-10-21 a Wayback Machine.
# Whiteberry

Whiteberry (ホワイトベリー) va ser un grup de música originari de Hokkaidō, Japó format només per noies.

## Biografia

La banda - Yuki Maeda vocal, guitarra Aya Inatsuki, baix Yukari Hasegawa, teclat Mizusawa Rimi, i bateria Erika Kawamura - va començar l'any 1994.
El 1999 foren descobertes per la banda popular de Judy and Mary i després Whiteberry s'uneix a la discogràfica Sony Japan's Pop Artist.
Van fer la música per l'obertura de la sèrie d'anime, Pokémon
Van gravar dues cançons per l'àlbum de la banda sonora de la sèrie d'anime Superior Defensar Gundam Force.
Van cessar les seves activitats l'any 2004.

## Discografia
### Singles

* YUKI (8/12, 1999)
* Whiteberryの小さな大冒険 (19/4, 2000)
* Natsu Matsuri (夏祭り, Natsu Matsuri) (9/8, 2000)
* Akubi (あくび, Akubi) (8/11, 2000)
* Sakura Nakimichi (桜並木道, Sakura Nakimichi) (11/4, 2001)
* Kakurenbo (かくれんぼ, Kakurenbo) (18/7, 2001)
* Tachiiri Kinshi (立入禁止, Tachiiri Kinshi) (2/11, 2001)
* Jitensha Dorobou (自転車泥棒, Jitensha Dorobou) (26/9, 2002)
* BE HAPPY (23/10, 2002)
* Koe ga nakunaru made (声がなくなるまで, Koe ga nakunaru made) (27/11, 2002)
* Shinjiru Chikara (信じる力, Shinjiru Chikara) (11/2, 2004)

### Àlbums

* After school (4/8, 1999)
* Hatsu' (1/9, 2000)
* Chameleon (23/1, 2002)
* KISEKI - the best of Whiteberry (28/4, 2004)

## Referències

* ↑ Pàgina dona Whiteberry na Sony Japan . Pàgina Whiteberry a la Sony Music Japan. Obtido em 24.12.08. (En japonès)
* ↑ MyAnimeList.net. Obtido em 03.12.08. ((a))
* ↑ Mezase Pokemon Màster (Whiteberry Version)めざせポケモンマスター(Whiteberryバージョン). Arxivat 2009-02-28 a Wayback Machine. Obtido em 19 d'abril de 2009. ((a))
* ↑ Sonymusic Whiteberry Superior Defensar Gundam Force. Obtido em 10.01.09. (en japonès)
* 1 2 Artigo Whiteberry na Kpopwiki(anglès)Obtido em 19 de Abril de 2009.(anglès)

## Enllaços externs

* Whiteberry in Sony Music Japan (japonès)
* Rateyourmusic, discografia Whiteberry (anglès)
# Watsonalla uncinula

Watsonalla uncinula és una papallona nocturna de la família Drepanidae. Es troba a França, Espanya, Portugal, Itàlia i a la part occidental i el sud de la Península balcànica.

## Descripció

L'envergadura alar del mascle és de 18-30 mm i de la femella de 25-35 mm. Hi ha tres generacions per any, amb adults que volen des de l'abril fins a finals de setembre. Les larves s'alimenten de diferents espècies de Quercus, incloent Quercus ilex.

## Galeria

* Watsonalla uncinula femella
* Watsonalla uncinula femella
* Watsonalla uncinula mascle

## Referències

* ↑ «Fauna Europaea». Arxivat de l'original el 2016-02-06. [Consulta: 29 gener 2016].
* ↑ «LOT Moths and Butterflies». Arxivat de l'original el 2016-02-03. [Consulta: 29 gener 2016].

## Enllaços externs

* Biodiversidad Virtual: Watsonalla uncinula (castellà)
# William Pearse

William Pearse (més conegut com a Willie Pearse, gaèlic irlandès Liam Mac Piarais; 15 de novembre de 1891 – 4 de maig de 1916) fou un nacionalista irlandès germà petit de Patrick Pearse.
Willie Pearse nasqué a Dublín i passà la seva vida a l'ombra del seu germà del qual era molt devot i amb el que mantingué una relació particularment estreta. Va perparar-se per a treballar en l'ofici del seu pare, però ho deixà per a ajudar el seu germà Patrick a St. Enda's School que va fundar el 1908. Participà en les obres i en el teatre de St. Enda's i ajudà a la seva fundació.
Seguint el seu germà, s'allistà als Voluntaris Irlandesos i al moviment republicà. també va prendre part en l'Aixecament de Pasqua de 1916, on va romandre al costat del seu germà al General Post Office. Després de la rendició fou jutjat en un consell de guerra i condemnat a ser afusellat. S'ha dit que la seva participació havia estat mínima i que fou condemnat pel seu cognom. Tanmateix, en el judici va exagerar la seva participació en el moviment, i potser es va condemnar ell mateix.
El 3 de maig, Willie Pearse va rebre permís per a visitar el seu germà a la presó de Kilmainham, i veure'l per últim cop. Tanmateix, mentre Willie era de camí, Patrick Pearse fou executat. Willie fou executat l'endemà.
El 1966, l'estació de Westland Row de Dublín fou rebatejada Estació Pearse en honor de Willie i el seu germà.
# William Peddie

William Peddie (Papa Westray (Illes Òrcades), 31 de maig de 1861 - Ninewells, 2 de juny de 1946) va ser un físic i matemàtic escocès, conegut pels seus treballs en la visió dels colors i en electricitat molecular.

## Vida i Obra

Peddie va néixer en una de les més septentrionals illes Òrcades. Fa fer els seus estudis secundaris a Kirkwall, al mateix arxipèlag i, el 1880, va ingressar a la universitat d'Edimburg on va estudiar matemàtiques amb George Chrystal i física amb Peter Guthrie Tait. En graduar-se, va passar a ser l'assistent de Tait amb qui va treballar molt estretament i per qui va mantenir sempre una gran admiració. Va obtenir el doctorat el 1888 i va ser nomenat professor titular el 1892.
El 1907 va ser nomenat catedràtic de física del University College de Dundee (actual Universitat de Dundee, però aleshores depenent de la universitat de St Andrews). Va ocupar la càtedra fins al 1942 en que es va retirar.
A més de publicar llibres de text per les seves assignatures, Peddie va fer recerca en la teoria de la visió dels colors i en dinàmica molecular. En el primer camp va ser un dels exponents de la teoria tricromàtica de la visió humana. En el segon camp, el 1913, va exposar una original teoria de l'estructura atòmica.

## Referències

* ↑ Allen, 1947, p. 50.
* ↑ Smart, 1947, p. 26.
* ↑ Allen, 1947, p. 51.
* ↑ Kragh, 2012, p. 111.

## Bibliografia

* Allen, H.S. «Prof. William Peddie» (en anglès). Nature, Vol. 158, 1947, pàg. 50-51. DOI: 10.1038/158050b0. ISSN: 0028-0836.
* Kragh, Helge. Niels Bohr and the Quantum Atom: The Bohr Model of Atomic Structure 1913-1925 (en anglès). Oxford University Press, 2012. ISBN 978-0-19-965498-7.
* Smart, Raymond «William Peddie» (en anglès). Edinburgh Mathematical Notes, Vol. 36, 1947, pàg. 26-27. DOI: 10.1017/S0950184300002780. ISSN: 0950-1843.

## Enllaços externs

* O'Connor, John J.; Robertson, Edmund F. «William Peddie» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Wu Wei

* Aquest article tracta sobre l'artista. Vegeu-ne altres significats a «Wu wei».
Wu Wei (xinès simplificat: 吴伟; xinès tradicional: 吳偉; pinyin: Wú Wěi) fou un pintor paisatgista durant la dinastia Ming que va néixer cap a l'any 1459 a Wuchang, avui districte de Jiangxia de l'actual Wuhan, província de Hubei i va morir el 1508 (sembla que a conseqüència dels seus problemes amb l'alcohol).
Aquest pintor, a part de paisatges, va pintar figures humanes amb un traç fort, fluent i amb un toc ben personal. El seu estil va influir en tot un seguit de joves pintors. Va ser un pintor que va desenvolupar la seva activitat artística tant en la cort com fora de palau.
Va ser el líder d'una de les dues escoles de pintura que es van desenvolupar fora de la cort durant la dinastia Ming: l'escola de Zhe, fundada per Dai Jin, i l'escola Jiangxia dirigida per Wu Wei. Aquests dos pintors ja eren artistes professionals i els seus estils derivaven de les mateixes fonts en les quals s'inspiraven els pintors de palau. (La font prové de l'article de la Wikipedia en francès: "Académie impériale de peinture chinoise".)

## Bibliografia

* "Wu Wei (1459-1508) and Lu Zhi (1496-1576): the urban hermitage versus the peach blossom spring”. Tesi de Marilyn Ann Lawrence. 1988. University of British Columbia.

## Enllaços externs

* The Los Angeles County Museum of Art (LACMA).
# Vivel del Río Martín

Vivel del Río Martín és un municipi d'Aragó, situat a la província de Terol i enquadrat a la comarca de les Conques Mineres.
Va formar part del Front d'Aragó durant la guerra civil i es poden visitar nius de metralladores que formaven part de la línia defensiva dels revoltats.

## Referències

* ↑ «Excavada en Vivel la mayor red de trincheras de la Guerra Civil en las Cuencas Mineras» (en castellà). Heraldo, 15-08-2021. [Consulta: 7 agost 2022].
# Witaj

Witaj (sòrab benvingut) és un projecte que per a l'ensenyament bilingüe en alt sòrab/baix sòrab i alemany a les llars d'infants i escoles primàries a Lusàcia.
El primer grup d'ensenyament Witaj es va formar l'1 de març de 1998 a Sielow (Cottbus), amb dotze alumnes. La idea era basada en l'ensenyament bilingüe al Canadà i amb èxit pel sistema d'immersió lingüística de la Bretanya (el servei Div Yezh). L'ensenyament es fa en sòrab pel sistema d'immersió, i els nens han de parlar tant en sòrab com en alemany i anar a la llar d'infants de Witaj. Els primers alumnes del sistema Witaj han continuat l'ensenyament secundari a l'Institut Sòrab de Cottbus el 2006, i des d'aleshores ha continuat l'ensenyament especial en sòrab. Algunes escoles primàries s'han unit al projecte, i d'altres tenen un professor per a ensenyar matemàtiques, història regional, música, arts i esport en sòrab.

## Situació actual

En l'actualitat, només hi ha al voltant de deu escoles bressol en sòrab, que sovint en mans de l'església a la qual hi assisteixen uns 600 nens, i cinc jardins d'infants Witaj:
* Jardí d'infants Witaj "Mato Rizo" a Sielow-Cottbus (Brandenburg)
* Jardí d'infants "Villa Kunterbunt" a Cottbus (Brandenburg)
* Jardí d'infants "Milenka" a Rohne (Saxònia)
* Jardí d'infants Witaj "Pumpot" a Dörgenhausen (Saxònia)
* Jardí d'infants a Malschwitz (Saxònia)
Endemés, el 2009 també hi havia set escoles bressol Witaj a Brandenburg i onze a Saxònia. També ofereixen el programa Witaj:
* Guarderia sòrab de Crostwitz (Saxònia)
* Guarderia sòrab Ralbitz (Saxònia)
* Guarderia sòrab Ostro (Saxònia)

## Vegeu també

* Escola sòrab

## Fonts

* www.witaj.de
* Ludmila Budar (Hrsg.): Witaj a 2plus – wužadanje za přichod / Witaj und 2plus – eine Herausforderung für die Zukunft, Bautzen: Sorbischer Schulverein e. V. 2009

## Enllaços externs

* Web del Witaj-Sprachenzentrums a Bautzen
# Woodbine (Nova Jersey)

Woodbine és una població dels Estats Units a l'estat de Nova Jersey. Segons el cens del 2006 tenia 2.508 habitants.

## Demografia

Segons el cens del 2000, Woodbine tenia 2.716 habitants, 773 habitatges, i 558 famílies. La densitat de població era de 131,1 habitants per km².
Dels 773 habitatges en un 41,5% hi vivien nens de menys de 18 anys, en un 39,1% hi vivien parelles casades, en un 27,8% dones solteres, i en un 27,8% no eren unitats familiars. En el 23% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,21.
Per edats la població es repartia de la següent manera: un 26,6% tenia menys de 18 anys, un 8% entre 18 i 24, un 31,3% entre 25 i 44, un 23,7% de 45 a 60 i un 10,4% 65 anys o més.
L'edat mediana era de 36 anys. Per cada 100 dones de 18 o més anys hi havia 158,2 homes.
La renda mediana per habitatge era de 30.298 $ i la renda mediana per família de 31.786 $. Els homes tenien una renda mediana de 30.139 $ mentre que les dones 24.150 $. La renda per capita de la població era de 13.335 $. Aproximadament el 18,8% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Woodbine». American Fact Finder. Oficina del Cens dels Estats Units, 12-01-2010.